
CONTRACT DE ÎNCHIRIERE
Nr. ....................

I. Părţile contractante
COMUNA RUGINOASA cu sediul în localitatea RUGINOASA , judeţul IAŞI, cod poştal 707420, tel 0232734300, fax 0232734361 cod fiscal 4541378 având contul ___________________________ deschis la Trezoreria municipiului Paşcani, CF 4541378, reprezentată legal de către dl. ____________________având funcţia de primar, în calitate de locator, şi 
__________________________, cu sediul in localitatea ______________, judeţul/sectorul _____________, str. __________________ nr. ____, înregistrată la Oficiul Naţional al Registrului Comerţului sub nr. ________________ din _____________, cont nr. _________________________________________, deschis la ___________________________________, cod fiscal ______________, reprezentată prin ____________________________, având funcţia de _______________, în calitate de chiriaş, 
[bookmark: _Hlk184824622]în temeiul O.U.G. nr. 57/2019 privind Codul administrativ, şi al Hotărârii Consiliului Local Ruginoasa nr. …… privind închirierea prin licitație publică a spațiului în suprafață de ______ mp, format din camera nr. ____, din incinta clădirii „Primărie veche” (fostul  sediu) din comuna Ruginoasa, judeţul Iaşi – nr. cadastral 63560, înscris în CF nr. 63560, si a procesului verbal de adjudecare nr. ................, au convenit încheierea prezentului contract de închiriere, cu respectarea următoarelor clauze: 


II . Obiectul contractului de închiriere 
Art. 1 (1) Obiectul contractului de închiriere este exploatarea spațiului în suprafață de ______ mp, format din camera nr. ____, din incinta clădirii „Primărie veche” (fostul  sediu) din comuna Ruginoasa, judeţul Iaşi – nr. cadastral 63560, înscris în CF nr. 63560 identificat conform planului de situaţie anexat.
(2) În derularea contractului de închiriere, chiriaşul va utiliza următoarele categorii de bunuri:
a) bunul de retur – bunul închiriat - închirierea prin licitație publică a spațiului în suprafață de ______ mp, format din camera nr. ____, din incinta clădirii „Primărie veche” (fostul  sediu) din comuna Ruginoasa, judeţul Iaşi – nr. cadastral 63560, înscris în CF nr. 63560;
b) bunurile proprii - bunurile proprietatea chiriaşului şi care au fost folosite de către acesta pe durata închirierii. 

III . Termenul 
Art. 2 (1) Durata închirierii este de 10 ani, începând de la data de .....................
	(2) Prezentul contract se poate prelungi pentru o perioada egala cu cel mult jumătate din durata sa iniţiala, prin acordul scris al ambelor părţi.

IV . Chiria
Art. 3 (1) Chiria este de ........ lei/mp/lună, ___________ .
(2) Chiria se va indexa anual cu rata inflaţiei. 

V . Plata chiriei
[bookmark: _Hlk184824803]Art. 4 (1) Plata chiriei se face la încheierea contractului, pentru perioada cuprinsă între data încheierii contractului şi până la sfârşitul anului în curs, iar începând cu cel de-al doilea an, plata se va face semestrial cel mai târziu în data de 15 a ultimei luni din semestru, direct la casieria Primăriei comunei Ruginoasa sau în contul locatorului nr. …………………………………………….., deschis la Trezoreria Paşcani.
(2) Neplata chiriei sau executarea plăţii cu o întârziere mai mare de 3 luni (90 zile)  conduce la desfiinţarea prezentului contract de către locator, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres, termenul curge de la data prevăzută la art. 4 alin. (1).
(3) Pentru plata cu întârziere a chiriei, locatorul va percepe de la chiriaş dobânzi si penalităţi în conformitate cu dispoziţiile legale.

VI . Drepturile parţilor 
	Drepturile chiriaşului 
Art. 5 (1) Chiriaşul are dreptul de a exploata în mod direct, pe riscul şi pe răspunderea sa, bunurile proprietate publică ce fac obiectul contractului de închiriere. 
(2) Chiriaşul are dreptul de a folosi si de a culege fructele bunurilor care fac  obiectul închirierii, potrivit naturii bunului şi obiectivelor stabilite de părţi prin contractul de închiriere. 

Drepturile locatorului 
	Art. 6 (1) Locatorul are dreptul să controleze executarea obligaţiilor titularului dreptului de închiriere şi respectarea condiţiilor închirierii, având dreptul să constate, ori de câte ori este nevoie, fără a stânjeni folosinţa bunului de către titularul dreptului de închiriere, starea integrităţii bunului şi destinaţia în care este folosit. Verificarea se va efectua numai în prezenţa chiriaşului.. 
(2) Locatorul are dreptul să încaseze chiria, în conformitate cu dispoziţiile contractului de închiriere;
(3) Locatorul are dreptul să beneficieze de garanţia constituită de titularul dreptului de închiriere în condiţiile art. 334 alin. (5) din OUG nr. 57/2019 privind Codul administrativ; în caz contrar, sunt obligaţi să restituie garanţia la încetarea contractului;
(4) Locatorul are dreptul să modifice în mod unilateral partea reglementară a  contractului de
închiriere, din motive excepționale legate de interesul naţional sau local. 

VII. Obligaţiile părţilor 
	Obligaţiile chiriaşului 
Art. 7 (1) Să nu aducă atingere dreptului de proprietate publică prin faptele şi actele juridice săvârşite.
(2) Să întrebuinţeze, pe toată durata închirierii, bunul imobil ca un bun proprietar, cu bună-credinţă şi potrivit destinaţiei care rezultă din contract, purtând răspunderea pentru toate pagubele produse din culpa sa, să asigure exploatarea eficace în regim de continuitate şi de permanenţă bunul închiriat, sub sancţiunea încetării de drept a contractului, fără punere în întârziere şi fără nici o altă formalitate - pact comisoriu de gradul IV).
(3) În termen de (cel mult) 90 de zile de la data încheierii contractului de închiriere, chiriaşul este obligat să depună, cu titlu de garanţie, o sumă fixă în cuantum de _____, reprezentând nivelul a două chirii.
(4) Să suporte, pe toata durata contractului, cheltuielile referitoare la utilităţile consumate pentru folosinţa bunului imobil închiriat. 
(5) Să execute la timp şi în bune condiţii lucrările de întreţinere, igienizare şi reparaţii ale imobilului, în vederea menţinerii bunului imobil închiriat în stare bună. 
(6) Să plătească chiria la termenul stipulat în contract. 
(7) Să nu tulbure desfăşurarea celorlalte activităţi care au loc în cadrul imobilului. 
(8) Să răspundă pentru distrugerea totală sau parţială a bunului imobil închiriat,  care s-ar datora culpei sale; 
(9) Să permită locatorului să controleze modul in care este utilizat bunul imobil închiriat şi starea acestuia. 
(10) Să nu aducă modificări bunului imobil închiriat decât cu acordul prealabil, în scris, al locatorului şi cu respectarea legislaţiei în vigoare, respectiv obţinerea autorizaţiei de construire. 
(11) Chiriaşului îi este interzis să subînchirieze în tot sau în parte bunul imobil închiriat sau să cesioneze contractul de închiriere unui terţ, sub sancţiunea rezilierii de drept a contractului, fără somaţie sau punere în întârziere şi fără intervenţia instanţei judecătoreşti. 
(12) Chiriaşul se obligă să respecte, şi va fi direct răspunzător pe toată durata  contractului de închiriere, de aplicarea normelor legale privind protecţia mediului, protecţia şi paza împotriva incendiilor, a normelor legale privind protecţia muncii, precum şi orice alte obligaţii legale ce rezultă din activitatea pe care o desfăşoară. 
(13) Chiriaşul se obligă să utilizeze imobilul numai pentru activitatea destinată. 
(14) Chiriaşul are obligaţia obţinerii tuturor avizelor şi autorizaţiilor de funcţionare. 
(15) Chiriaşul trebuie să restituie bunul imobil la expirarea/încetarea contractului, pe bază de proces verbal,  în starea tehnică şi funcţională în care l-a primit, mai puţin uzura aferentă exploatării normale;
(16) Să nu exploateze bunul închiriat în vederea culegerii de fructe naturale, civile, industriale sau producte.
(16) Alte clauze:
1) Căile de acces, de utilitate privată, se vor amenaja şi întreţine de către chiriaş;
2) Toate utilităţile – energie, apă, canalizare, etc. - se vor realiza pe cheltuiala beneficiarului;
3) Chiriaşul are obligaţia de a respecta legislaţia în vigoare privind protecţia mediului, protecție civila si PSI pe toată durata derulării contractului;
4) Prin activitatea desfăşurată nu se va polua solul cu diverşi agenţi dăunători, nu vor fi infestate apele pluviale sau subterane. În acest scop chiriaşul va avea în dotarea activităţii desfăşurate toate capacităţile necesare evitării unor astfel de situaţii;
5) Chiriaşul are obligaţia de a încheia contracte cu agenţii economici autorizaţi pentru reciclarea materialelor, precum si cu agenţii economici autorizaţi cu distrugerea celor care nu pot fi reciclate, conform legislaţiei în vigoare.
6) Chiriaşul are întreaga responsabilitate in ceea ce privește respectarea legislației in vigoare cu privire la  protecția împotriva incendiilor, situații de urgenta dezastre şi protecția mediului.
	Obligaţiile locatorului 
Art. 8 (1) Locatorul este obligat să predea bunul pe bază de proces-verbal, în termen de maximum 30 de zile de la data constituirii garanţiei; 
(2) Locatorul este obligat să nu îl tulbure pe chiriaş în exerciţiul drepturilor rezultate din prezentul contract de închiriere. 
(3) Locatorul este obligat să notifice chiriaşului apariţia oricăror împrejurări de natură să aducă atingere drepturilor chiriaşului.
(4) Locatorul va sprijini chiriaşul pentru obţinerea accesului la utilităţi în limita competenţelor şi a autorităţii sale. Pentru furnizarea propriu-zisă a acestor utilităţi, chiriaşul va încheia contracte de servicii cu regiile şi societăţile respective, în condiţiile legii. 

	VIII .  Încetarea contractului de închiriere 
	Art. 9 (1)  Prezentul contract de închiriere încetează în următoarele situaţii :
a) prin acordul ambelor părţi;
b) la expirarea duratei stabilite în contract, dacă părţile nu convin, în scris, prelungirea acestuia, în condiţiile legii;
c) în cazul în care interesul naţional sau local o impune, prin denunţarea unilaterală de către locator; 
d) în cazul nerespectării obligaţiilor contractuale de către chiriaş, prin reziliere de către locator, cu plata unei despăgubiri în sarcina chiriaşului; 
e) în cazul nerespectării obligaţiilor contractuale de către locator, prin reziliere, cu plata unei despăgubiri în sarcina locatorului;
f) la dispariţia, dintr-o cauză  de forţă majoră, a bunului închiriat sau în cazul imposibilităţii obiective a chiriaşului de a exploata imobilul (imposibilitate dovedită cu acte de chiriaş şi acceptată de locator), în acest caz chiriaşul va notifica locatorul, în termen de 15 zile de la constatarea situaţiei intervenite, despre imposibilitatea obiectivă de realizare a activităţii, prin renunţare, fără plata unei despăgubiri. Imposibilitatea obiectivă de a exploata bunul poate fi invocată și în cazul când locatorul are o situaţie financiară precară, în cazul falimentului sau al dizolvării firmei;
g) în cazul în care s-a depăşit termenul de plată a chiriei şi/sau a contravalorii utilităţilor, după caz, cu 90 de zile de la data scadenţei sau in cazul nerespectării unei clauze asumate de chiriaş, prezentul contract se consideră desfiinţat de către locator, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres;
h) în cazul în care chiriaşul, după expirarea termenului de 1 an de la data semnării prezentului contract, nu desfășoară activitatea pentru care s-a făcut închirierea, prezentul contract se consideră desfiinţat de către locator, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu de gradul IV.
i) Nedepunerea în termen de (cel mult) 90 de zile de la data încheierii contractului de închiriere, de către chiriaş, cu titlu de garanţie, a sumei de _____, reprezentând nivelul a două chirii, atrage desființarea prezentului contract de către locator, fără punere în întârziere, fără alte formalităţi şi fără intervenţia vreunei instanţe de judecată
j) din orice alte cauze prevăzute de lege.  
 (2) La încetarea din orice cauză, a contractului de închiriere bunurile ce au fost utilizate de chiriaş în derularea închirierii vor fi repartizate după cum urmează:
a) bunul de retur - revine locatorului;
b) bunuri proprii - revin chiriaşului.
IX. Responsabilități de mediu
ART. 10 (1) Chiriaşul îşi asumă întreaga responsabilitate de mediu în realizarea proiectului. 
(2) Obligaţiile de mediu trec în sarcina chiriaşului începând cu data semnării contractului de închiriere. Toate cheltuielile legate de realizarea obligaţiilor de mediu se vor efectua de către chiriaş.
X . Răspunderea contractuală 
Art. 11 Nerespectarea de către părţile contractante a obligaţiilor cuprinse în prezentul contract de închiriere atrage răspunderea contractuală a părţii în culpă. 
XI . Litigii
`Art. 12. - (1) Soluţionarea litigiilor de orice fel ce decurg din executarea prezentului contract de închiriere se realizează potrivit prevederilor <LLNK 12004   554 10 201   0 47>Legii contenciosului administrativ nr. 554/2004, cu modificările  ulterioare.
	(2) Litigiile de orice fel ce decurg din executarea prezentului contract de închiriere sunt de competenţa instanţei judecătoreşti de la domiciliul locatorului.
XII. Alte clauze
Art. 13. (1) Chiria stabilită la art. 3 va fi renegociată după o perioadă de 5 ani de la data încheierii prezentului contract de închiriere.
(2) În cazul în care s-a depăşit termenul de plată a chiriei şi/sau a contravalorii utilităţilor cu 90 de zile de la data scadenţei sau în cazul nerespectării unei clauze asumate de chiriaş, prezentul contract se consideră desfiinţat de către locator, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres;
XIII . Definiţii
	Art. 14 (1) Prin forţă majoră, în sensul prezentului contract de închiriere, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă. 
	(2) Prin caz fortuit se înţelege acele împrejurări care au intervenit şi au condus la producerea prejudiciului şi care nu implică vinovăţia paznicului juridic, dar care nu întrunesc caracteristicile forţei majore . 
	Prezentul contract de închiriere a fost încheiat în 2 exemplare, câte unul  pentru fiecare parte contractantă. 
	  LOCATOR , 					      	CHIRIAŞ , 
       Comuna Ruginoasa	
        reprezentat prin Primar					
              						

Compartiment juridic,





          Preşedinte de şedinţă,                                               Contrasemnează pentru  legalitate,
                  Consilier local,                                                                  Secretar general,
      Fuiorea – Novac Lenuţa – Simona                                         Axenia - Frija Corina 

